DA
L 121/136
Den Europæiske Unions Tidende
5.5.2023
BILAG VIII
KRITERIER FOR VURDERING AF EFFEKTIVITETEN AF GUYANAS SYSTEM TIL VERIFIKATION AF LOVLIGHED FOR TRÆPRODUKTER
BAGGRUND Der udføres en uafhængig teknisk vurdering af Guyanas verifikationssystem, inden FLEGT-licensordningen for eksport af træ fra Guyana til Unionen påbegynder.
Under denne fælles tekniske vurdering undersøges hele systemet for at fastslå, om der er indført passende mekanismer til at sikre, at Guyanas verifikationssystem fungerer efter hensigten.
Ved vurderingen gennemgås systembeskrivelsen med særligt fokus på eventuelle ændringer af denne aftale efter dens ikrafttræden.
Kommissoriet for den uafhængige tekniske vurdering aftales mellem parterne inden for rammerne af det fælles udvalg for overvågning og opfølgning af aftalen (det fælles udvalg).
Den uafhængige tekniske vurdering omfatter følgende: — lovlighedsdefinitionen, som angiver love i Guyana, der skal overholdes, inden en licens kan udstedes — kontrol af forsyningskæden for at spore træprodukter fra skoven til eksportstedet eller stedet for hjemmemarkedssalg og fra importstedet til eksportstedet eller stedet for hjemmemarkedssalg — verifikationsprocedurerne for at sikre, at alle elementer af lovlighedsdefinitionen og forsyningskædekontrollen overholdes — procedurerne for udstedelse af eksportcertifikater og FLEGT-licenser og — den uafhængige kontrol for at sikre, at systemet fungerer efter hensigten.
På grundlag af erfaringerne med andre aftaler kan Guyanas verifikationssystem vurderes efter en trinvis og iterativ tilgang, hvorved der progressivt kan tages fat om svagheder og tilfælde af manglende overholdelse af Guyanas verifikationssystem, der konstateres under vurderingen, gennem en planlagt gennemførelse af korrigerende foranstaltninger.
1.
LOVLIGHEDSDEFINITION Træ af lovlig oprindelse defineres på grundlag af de retlige rammer, der gælder i Guyana, og som omfatter: — hugstrettigheder: tildeling af skovkoncessioner og lovfæstet ret til hugst af træ i områder, der ifølge loven er udlagt til formålet — skovdrift: overholdelse af lovkrav vedrørende skovforvaltning og -aktivitet, herunder overholdelse af relevant miljø- og sociallovgivning — skatter og afgifter: overholdelse af lovkrav vedrørende skatter, gebyrer og afgifter (som ændret), der er direkte forbundet med træhugst og hugstrettigheder — andre brugere: overholdelse i givet fald af ejendomsret eller brugsret til andre parters jord og ressourcer, som kan blive berørt af retten til træhugst — handel og told: overholdelse af lovkrav til handel og toldprocedurer.
Vigtige spørgsmål: 1.1.
Er lovkravene utvetydigt identificeret i lovlighedsdefinitionen?
1.2.
Er der anført principper, kriterier og indikatorer, der kan bruges til at teste overholdelse af hvert element i lovlighedsdefinitionen?